Ο **Ιωσήφ Πέκκιο** (ή και *Πέκιο*) ιταλικά: *Giuseppe Pecchio*) (Μιλάνο 15 Νοεμβρίου 1785-Μπράιτον 4 Ιουνίου 1837) ήταν Ιταλός φιλέλληνας, νομομαθής, λόγιος και δημοσιογράφος. Έπαιξε σημαντικό ρόλο στην οικονομική συγκρότηση, του τότε, νεοσύστατου κράτους.

Τον Μάρτιο του 1825, στάλθηκε στην Ελλάδα, από το Φιλελληνικό Κομιτάτο της Αγγλίας, ώστε να παρακολουθήσει τη χρήση του δανείου, που είχε δοθεί στην ελληνική διοίκηση. Το δάνειο είχε συναυθεί κατά τη διάρκεια της Ελληνικής Επανάστασης, από το Κομιτάτο που έδρευε στο Λονδίνο.

Για αυτό το σκοπό, ο Πέκκιο, ταξίδεψε μέχρι το Ναύπλιο και έγραψε τα πορίσματά του. Έτσι, ο Ιωσήφ Πέκκιο, το 1826, εξέδωσε στα ιταλικά και στα αγγλικά το «*Έκθεσιν περί των εν Ελλάδι κατά το έαρ 1825*», που κατόπιν η έκδοση αυτή έγινε και στα ελληνικά.

Ο Πέκκιο, ωστόσο, δημοσίευσε και ταξιδιωτικά κείμενα και εντυπώσεις, για χώρες που επισκέφτηκε (Ελβετία, Αγγλία, Ισπανία, Σμύρνη). Επίσης έγραψε για την αγγλική ποίηση αλλά και για διάφορες άλλες διάφορες μελέτες. Σημαντική μελέτη του Πέκκιο ήταν η βιβλιογραφική μελέτη για τον ποιητή Ούγο Φώσκολο.

Ο Πέκκιο αναχώρησε από την Ελλάδα την 11η Ιουνίου 1825. Περιόδευσε στην Πελοπόννησο και συνάντησε μεγάλες μορφές της Επανάστασης.

Συνάντηση με Θεόδωρο Κολοκοτρώνη
--------------------------------

 Ο Θεόδωρος Κολοκοτρώνης.
Ο Πέκκιο, το 1825, που ήλθε στην Ελλάδα, κατάφερε να συναντήσει τον φυλακισμένο Θεόδωρο Κολοκοτρώνη, που μεταξύ άλλων συζήτησαν για τις ευρωπαϊκές εξελίξεις. Ο Πέκκιο έγραψε για τον Κολοκοτρώνη:

> αχτένιστα και άσπρα τα μαλλιά του έπιπταν εις αμφοτέρους τους ώμους του και ανακατεύοντο μπροστά με την άτακτον γενειάδα, την οποίαν μετά την αιχμαλωσίαν του είχεν αφήσει να αυξήση εις ένδειξιν πένθους και εκδικήσεως. Η μορφή του είναι άξεστος, ρωμαλέα. Τα μάτια του γεμάτα φωτιάν, το πολεμικόν και άγριον πρόσωπόν του ωμοίαζε με γέρικον απότομον βράχον
> 
> 

Είπε επίσης:

> ο Κολοκοτρώνης αναμφιβόλως δεν είναι κοινός άνθρωπος. Μετ' ολίγας ημέρας απελύθη και έγινε πανηγυρικώς δεκτός εις Ναύπλιον. Κατά την στιγμήν της συμφιλιώσεώς του με την κυβέρνησιν, απήντησεν αυτοσχεδίως εις τον λόγον τον οποίον εξεφώνησε κάποιος εκ των επισήμων. Εις την άξεστον απάντησίν του είναι άξια σημειώσεως η παράγραφος εις την οποίον είπε: "Στο ταξίδι μου από την Ύδρα έως εδώ πέταξα στην θάλασσα τα παράπονά μου. Κάμετε το ίδιο και σεις και θάψετε μέσα σε κείνο το λάκκο τα μίση σας και τας διαφοράς. Αυτός θα είνε ο θησαυρός που θα κερδίσετε!...
> 
>

Παραπομπές
----------

1. ↑  «Dizionario Biografico degli Italiani». (Ιταλικά) *Dizionario Biografico degli Italiani*. 1960. giuseppe-pecchio. Ανακτήθηκε στις 9  Οκτωβρίου 2017.
2. 1 2 3 4 5 6  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. catalogue.bnf.fr/ark:/12148/cb123778051. Ανακτήθηκε στις 9  Μαρτίου 2019.
3. 1 2 3 4  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. 032823266. Ανακτήθηκε στις 9  Μαρτίου 2019.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. portal.dnb.de/opac.htm?method=simpleSearch&cqlMode=true&query=nid%3D171337085. Ανακτήθηκε στις 9  Μαρτίου 2019.
5. 1 2  «Dizionario Biografico degli Italiani». (Ιταλικά) *Dizionario Biografico degli Italiani*. 1960. giuseppe-pecchio. Ανακτήθηκε στις 9  Μαρτίου 2019.
6. ↑  (πολλαπλές γλώσσες) *Virtual International Authority File*. OCLC. Dublin. viaf.org/viaf/24943197/. Ανακτήθηκε στις 9  Μαρτίου 2019.
7. ↑  urn.bn.pt/nca/unimarc-authorities/txt?id=62448. Ανακτήθηκε στις 9  Μαρτίου 2019.
8. ↑  p17961.htm#i179603. Ανακτήθηκε στις 7  Αυγούστου 2020.
9. 1 2 3 4 5  Νεώτερον *Εγκυκλοπαιδικόν Λεξικόν ΗΛΙΟΥ*, τόμος ΙΗ. σ, 158
10. 1 2 3 4  Χάρης Πάτσης, *Βασική Παγκόσμιος Εγκυκλοπαίδεια*. Τόμος 10. σ, 71
11. ↑  Πέκιο, Ιωσήφ Greekenacademic.com - Ανακτήθηκε 24/092014
12. 1 2 3 4 5  *Νέα Δομή*. Τόμος 27. σ, 225
13. 1 2 3 4  Η συνομιλία του Θεόδωρου Κολοκοτρώνη με τον Ιωσήφ Πέκιο. Tου Φάνη Μαλκίδη tvxs,gr - Ανακτήθηκε 24.09/2014
14. 1 2  Η συνομιλία του Θεόδωρου Κολοκοτρώνη με τον Ιωσήφ Πέκιο / του Φάνη Μαλκίδη ppol.gr Αρχειοθετήθηκε 2013-08-17 στο Wayback Machine. - Ανακτήθηκε 24/09/2014

Βιβλιογραφία
------------

* Camillo Ugoni, *Vita e scritti di Giuseppe Pecchio*, Paris, Baudry, 1836

Εξωτερικοί σύνδεσμοι
--------------------

* C. Ugoni: *Vita e scritti di Giuseppe Pecchio*
* Articolo su Treccani.it